《久雨三首 其二》
明代·苏葵

浮云结层阴，霭霭昆崙顶。旧雨正如膏，今雨却成眚。

野老泣锄犁，书生悲土梗。我欲诛玄冥，豪曹试锋颖。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。